એકતા યાત્રા આ અનન્ય રાષ્ટ્રીય સિમાચિહ્નના પ્રારંભની ઉજવણી કરે છે. એકતા યાત્રાનાં મૂળ આજીવન સમર્થ ભારતના નિર્માણ માટે અવિરત કાર્યશીલ ભારતના લોહપુરુષના અખંડ ભારતના મિશનમાં સમાયેલાં છે. તેમને સાદર શ્રદ્ધાંજલિ અર્પવા અને રાષ્ટ્રને એક બનાવવા માટે આપણા માનનીય વડાપ્રધાન શ્રી નરેન્દ્ર મોદીએ ઉત્સાહપૂર્વક આ પહેલનો પ્રારંભ કર્યો છે. એકતા યાત્રા દ્વારા ગુજરાતના પ્રત્યેક ગામડા સુધી પહોંચીને સૌને સરદાર વલ્લભભાઈ પટેલની સિદ્ધિઓથી પ્રેરિત કરવામાં આવશે તથા તેમના કાર્યોને યાદ કરીને સૌથી અનન્ય રીતે લોકોને પ્રોત્સાહિત કરવામાં આવશે.